**Latvijas Republikas Ministru kabinets**

2014.gada \_\_\_ . \_\_\_\_\_\_\_\_\_ Rīkojums Nr.

Rīgā (prot. Nr. §)

**Par Valsts valodas politikas pamatnostādnēm 2015.–2020.gadam**

1. Apstiprināt Valsts valodas politikas pamatnostādnes 2015.–2020.gadam (turpmāk – pamatnostādnes).

2. Noteikt Aizsardzības ministriju, Ārlietu ministriju, Iekšlietu ministriju, Izglītības un zinātnes ministriju, Kultūras ministriju, Labklājības ministriju un Tieslietu ministriju par atbildīgajām institūcijām pamatnostādnēs noteikto uzdevumu īstenošanā.

3. Noteikt Izglītības un zinātnes ministriju par atbildīgo institūciju pamatnostādņu izpildes koordinācijā.

4. Šī rīkojuma 2.punktā minētajām institūcijām līdz 2018.gada un 2021.gada 1.martam iesniegt Izglītības un zinātnes ministrijā informāciju par pamatnostādnēs noteikto uzdevumu izpildes gaitu un rezultātiem.

5. Izglītības un zinātnes ministrijai sagatavot un izglītības un zinātnes ministram iesniegt noteiktā kārtībā Ministru kabinetā šādus dokumentus:

5.1. līdz 2018.gada 1.jūlijam – informatīvo ziņojumu par pamatnostādņu īstenošanas vidusposma novērtējumu;

5.2. līdz 2021.gada 1.jūlijam – informatīvo ziņojumu par pamatnostādņu īstenošanas gala novērtējumu.

6. Izglītības un zinātnes ministrijai sagatavot un izglītības ministram iesniegt noteiktā kārtībā Ministru kabinetā līdz 2020.gada 1.oktobrim Valsts valodas politikas pamatnostādnes 2021.–2026.gadam.

7. Izglītības un zinātnes ministrijai un citām pamatnostādņu īstenošanā iesaistītajām institūcijām pamatnostādnēs ietvertos pasākumus īstenot atbilstoši tām piešķirtajiem valsts budžeta līdzekļiem. Jautājumu par pamatnostādnēs ietverto pasākumu īstenošanai papildus nepieciešamo finansējumu 2015.gadā un turpmākajos gados izskatīt, sagatavojot vidēja termiņa budžeta projektu un valsts budžeta projektu kārtējam gadam, vienlaikus ar visu ministriju un citu centrālo valsts iestāžu jauno politikas iniciatīvu pieprasījumiem atbilstoši attiecīgā gada valsts budžeta finansiālajām iespējām.

8. Lai Latviešu valodas aģentūra nodrošinātu pamatnostādnēs ietverto pasākumu īstenošanu atbilstoši tai piešķirtajiem valsts budžeta līdzekļiem, Izglītības un zinātnes ministrijas budžeta programmā 04.00.00 “Valsts valodas politika un pārvalde” palielināt bāzes izdevumus 2015., 2016., 2017.gadam un turpmākajiem gadiem atlīdzībai 26 169 EUR apmērā, tajā skaitā atalgojumam 23 162 EUR apmērā, un attiecīgi samazināt bāzes izdevumus precēm un pakalpojumiem 26 169 EUR apmērā.

Ministru prezidente L.Straujuma

Izglītības un zinātnes ministre I.Druviete

Iesniedzējs: Izglītības un zinātnes ministre \_\_\_\_\_\_\_\_\_\_\_\_\_\_\_\_ I.Druviete

Vizē: Valsts sekretāra vietniece –

Izglītības departamenta direktore,

valsts sekretāra pienākumu izpildītāja \_\_\_\_\_\_\_\_\_\_\_\_\_\_\_ E.Papule

27.10.2014. 15:30

318

V.Ernstsone 67047987,

Vineta.Ernstsone@izm.gov.lv